CELEX: 32022R0419
Language: sl
Date: 2021-03-14 00:00:00
Title: Izvedbena uredba Sveta (EU) 2022/419 z dne 14. marca 2022 o izvajanju Uredbe (EU) št. 1352/2014 o omejevalnih ukrepih glede na razmere v Jemnu

14.3.2022   
               
               
                  SL
               
               
                  Uradni list Evropske unije
               
               
                  L 86/1
               
            
         IZVEDBENA UREDBA SVETA (EU) 2022/419
         z dne 14. marca 2022
         o izvajanju Uredbe (EU) št. 1352/2014 o omejevalnih ukrepih glede na razmere v Jemnu
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1352/2014 z dne 18. decembra 2014 o omejevalnih ukrepih glede na razmere v Jemnu (1) in zlasti člena 15(1) Uredbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 18. decembra 2014 sprejel Uredbo (EU) št. 1352/2014.
                  
               
                     (2)
                  
                  
                     Odbor Varnostnega sveta Združenih narodov, ustanovljen na podlagi Resolucije Varnostnega sveta Združenih narodov 2140 (2014), je 28. februarja 2022 en subjekt uvrstil na seznam oseb in subjektov, za katere veljajo omejevalni ukrepi.
                  
               
                     (3)
                  
                  
                     Prilogo I k Uredbi (EU) št. 1352/2014 bi bilo zato treba ustrezno spremeniti –
                  
               SPREJEL NASLEDNJO UREDBO:
         
            Člen 1
            Priloga I k Uredbi (EU) št. 1352/2014 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. marca 2022
            
               
                  Za Svet
               
               
                  predsednica
               
               É. BORNE
            
         
         
            (1)  UL L 365, 19.12.2014, str. 60.
      
      
         
            PRILOGA
            Priloga I k Uredbi (EU) št. 1352/2014 se spremeni:
            
                        (1)
                     
                     
                        naslov „Seznam oseb, subjektov in organov iz člena 2“ se nadomesti z naslednjim:
                        „Seznam oseb, subjektov in organov iz členov 1a in 2“;
                     
                  
                        (2)
                     
                     
                        pod naslov „Seznam oseb, subjektov in organov iz členov 1(1) in 2“ se dodata naslednji podnaslov in subjekt:
                        „B.   
                              SUBJEKTI
                           
                        
                        
                                 
                                    1.
                                 
                                 
                                    
                                       THE HOUTHIS (HUTIJEVCI)
                                        (*1) (tudi: (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD).
                                 
                              
                           Informacije: Hutijevci izvajajo dejavnosti, ki ogrožajo mir, varnost in stabilnost Jemna.
                        
                           Datum uvrstitve na seznam ZN:24. 2. 2022.
                        
                           Dodatne informacije iz povzetka razlogov za uvrstitev na seznam, ki jih je pripravil Odbor za sankcije:
                        
                        Hutijevci izvajajo napade na civiliste in civilno infrastrukturo v Jemnu, izvajajo politiko spolnega nasilja in represije nad politično aktivnimi in zaposlenimi ženskami, novačijo in izkoriščajo otroke, spodbujajo nasilje nad določenimi skupinami, tudi na podlagi veroizpovedi in narodnosti, ter neselektivno uporabljajo mine in improvizirane eksplozivne naprave na zahodni obali Jemna. Hutijevci prav tako ovirajo dostavo humanitarne pomoči v Jemen, dostop do nje ali njeno razdeljevanje v državi.
                        Hutijevci izvajajo napade na trgovski ladijski promet v Rdečem morju z uporabo improviziranih eksplozivnih plovil in morskih min.
                        Hutijevci poleg tega nenehno izvajajo čezmejne teroristične napade na civiliste in civilno infrastrukturo v Kraljevini Saudovi Arabiji in Združenih arabskih emiratih ter grozijo z izvedbo namernih napadov na civilne objekte.
                        
                           (*1)  Člen 2 se za ta subjekt ne uporablja.“"
                        
                     
                  
               (*1)  Člen 2 se za ta subjekt ne uporablja.““